
luet jeg optager til Behandling Spørgsmaalet om den historiske Værdi 
af, hvad der i Sagaerne fortælles om Dale-Gudbrand, skal jeg først kor- 
telig udrede, hvordan det forholder sig med Hensyn til Kilderne i Over- 
ensstemmelse med Forskningens nuværende Standpunkt. 

I Tiden mellem 1155 og 1180 har en Islænding forfattet en Saga om 
Olaf den Hellige. Af denne Saga, der i sin oprindelige Skikkelse er 
gaaet tabt, er heldigvis dog nogle Brudstykker i Behold!. Denne ano- 
nyme Olafssaga i sin oprindelige Skikkelse betegner jeg i det folgende 
med Bogstavet A. 

Omkring ı230 blev denne Saga bearbeidet og udvidet af den islandske 
Præst Styrme. Denne Bearbeidelse, som jeg vil kalde B, har saa senere 
en Nordmand afskrevet og tildels ogsaa bearbeidet. I denne Skikkelse 
er det da, at denne Saga — den saakaldte legendariske Olafssaga — 
er bleven bevaret og i 1849 udgivet af Keyser og Unger. Den vil i det 
folgende betegnes med Bogstavet C. 

Fortællingen om Dale-Gudbrand indeholdes i C i Kap. 33—39. Paa 
Forskningens nuværende Standpunkt trænges der ikke længer noget Bevis 
for, at den i disse Kapitler meddelte Fortælling er en umiddelbar Fort- 
sættelse af, hvad der i C, Kap. 74 er fortalt om Olaf den Helliges Op- 
hold i Lesje og Lom, did han var kommet fra Sendmere gjennem Val- 


1 Udgivne af Dr. G. Storm. Kristiania 1893. 7 Fragmenter tidligere udgivne af Keyser 
og Unger i deres Udgave af Olafs Saga hins helga, Kristiania 1849, Side go, fg. 

dalen paa sin Flugt for Kong Knut, C, Kap. 72—73!. Vi har altsaa her 
for os en Skildring, der falder i tre Stykker: 

1. Fremstilling af Kong Olafs Fard indigjennem Fjorden og op- 
igjennem Valdalen (C, Kap. 72—73). 

2. Beretning om, hvorledes Kongen efter at vere kommet over 
Fjeldet kristner Folket i Lesje og Lom (C, Kap. 74). 

3. Historien om Hellig-Olaf og Dale-Gudbrand (C, Kap. 33—39). 

Den af disse tre Stykker bestaaende Fortelling fandtes ikke i den 
oprindelige Olafssaga. I et af de forhaandenværende Brudstykker af A, 
der omhandler det Punkt af Olafs Liv, som der her er Tale om, heder 
det: en pat var { slygs a mori norpr. oc ganga beir par frå scipom sinom. 
oc fara sipan unz þeir coma a uplond®. Forfatteren af A vidste altsaa 
ikke mere at fortælle om denne Episode af Helgenens Liv. Og mere 
vidste ingen af ældre eller samtidige Forfattere at meddele Acta Sancti 
Olavi siger: Illorum multitudini resistere non valens secessit in Rusciam?. 
Bearbeidelsen i den norske Homiliebog meddeler blot, at Olaf, da Volds- 
mænd gik ham imøde, stoc hann pa undan pvi éle austr í Gardat. Theo- 
doricus Monachus skriver: relictis navibus abiit ad generum suum Olavum 
regem Svethiæ>. Forfatteren af Fagrskinna melder: på gékk Ölafr 
konungr af skipum sínum, par sem heitir Siygsfjördr, ok för þaðan å Upp- 
lönd®. Og Forfatteren af Ágrip bruger vel flere Ord, men heller ikke 
han har noget andet eller mere at fortælle os”: Olaf kommer til Slygs- 
fjorden indenfor Borgund, oc gec par af scipom oc up at dal peim er 
heitir valdalr oc helt sipan ór landinu oc pvi næst i austr vega. 

Det er Styrme frode, der omkring 1230, altsaa 200 Aar efter Kong 
Olafs Død, ved at meddele noget andet og mere om Helgenens Flugt og 
de paa denne stedfindende mærkelige Begivenheder og underlige Jertegn. 
Selvfølgelig har han ikke opdigtet, hvad han har fortalt i B, men fore- 
fundet en nogen Tid i Forveien nedtegnet Legende, der paa Legendens 
almindelige Vis har forherliget den populære Kongehelgen ved at meddele 
de lokale Sagn om hans Flugt fra Søndmøre til Sverge. Denne Legende, 
som jeg vil kalde L, kan efter det ovenfor oplyste ikke være bleven 
til før mod Slutningen af ı2te Aarhundrede. Hermed samstemmer det 
da ogsaa, at den indeholder en Fortælling om en Drøm, som Dale-Gud- 


1 G, Storm, Otte Brudstykker, Side 11, Fortalen. 

2 G. Storm, Otte Brudstykker, Side 11. Keysers og Ungers Udgave af C, Side 95. 
8 G. Storm, Monumenta, Side 130. 

4 Ungers Udgave, Side 148. 

5 G. Storm, Monumenta, Side 30. 

6 Munch og Ungers Udgave, Side 88. 

7 Se Dahlerups Udgave, Spalte 47. 

brand og Thord Istermage havde en og samme Nat, idet de begge saa 
en lys Skikkelse, som der stod Rædsel afl, og som aabenbarlig er tænkt 
at vare Kong Olaf. Enhver vil medgive, at Sagnet om en Drem af denne 
Art ikke kunde blive til, for Olafs Hellighed var bleven almindelig aner- 
kjendt og gaaet ind i Folkets Bevidsthed. Som det vil fremgaa af, hvad 
der tidligere er meddelt, har Styrme brugt denne Legende paa den 
Maade, at han istedetfor de Par Linjer i A, der omhandler Olafs Flugt 
fra Mere til Oplandene, standser med Beretningen om, at Olaf er kommet 
ind i Slygsfjorden, hvorefter han optager af L, hvad der nu i C udgjør Kap. 
72—74, uden at han lægger Mærke til, at han paa denne Maade lod 
Kong Olaf to Gange komme til Slygsfjorden, og uden at bekymre sig 
om, at der blev liden Sammenheng i Fremstillingen. Naar Styrme satte 
Fortsættelsen af Legenden — Stykket om Dale-Gudbrand — ind paa et 
tidligere Sted, da er han sikkerlig bleven ledet dertil af den Grund, at 
det, som L fortalte om Kong Olaf paa Oplandene, det stemte ikke sammen 
med Beretningen i A. I A heder det, at da Kongen kom til Oplandene, 
sammenkaldte han et Thing. Hvordan det gik til paa dette, det ved man 
ikke, da det opbevarede Brudstykke af A her har en Lakune. Men at A har 
fortalt, at Kongen ikke fandt nogen Understettelse af Thingalmuen, frem- 
gaar med Sikkerhed deraf, at han straks efter drager til Sverge med sit 
Folge?. L derimod fortæller, at Kong Olaf efter Sammenkomsten med 
Dale-Gudbrand reiser til Hedemarken og derfra til Hadeland og Ringerike; 
paa disse Steder omvender han mange til Kristendommen. Efter at han 
saa var kommet til Oslo, samler Raumarne en stor Hær for at kjæmpe 
mod ham. Olaf slaar Bondehæren i Nitedalen, brænder Gaarde, banker 
Benderne til Bedring og giver sig derefter paa Veien først til Solør og 
videre til Sverge3. 

Denne Uoverensstemmelse har bragt Styrme frode til at forsøge sig i 
at øve historisk Kritik. Han gik ud fra, at begge Beretninger indeholdt 
historisk Sandhed, og at Afvigelserne mellem dem havde sin Grund deri, 
at de ikke omhandlede samme Tildragelse, men forskjellige Begivenheder, 
der var at henføre til forskjellige Tider af Kong Olafs Liv. Fremstillingen 
i A lagde han da til Grund for sin Skildring af Helgenens Ophold paa 
Oplandene*; Fremstillingen i L henlagde han til et tidligere, ikke nær- 
mere bestemt Tidspunkt («i pann tima») og puttede den ind uden at sætte 
den i nogen indre Sammenhæng hverken med det foregaaende eller efter- 

1 Den legendariske Saga, ed. Keyser og Unger, Side 24. 
2 G. Storm, Otte Brudstykker, Side 11. Keysers og Ungers Udgave af den legendariske 

Saga, Side 95. 


3 Keysers og Ungers Udgave af den legendariske Olafssaga, Side 28. 
4 Sammesteds, Side 58. 

felgende, saa Stykket om Dale-Gudbrand stod i B og staar i C som en 
al Sammenheng sprengende Kile. Forud omtales, hvorledes Kong Olaf 
kristnede sit Rige, saa der ikke i nogen Afdal eller Ude fandtes en 
hedensk Mand (C, Kap. 32). Efter dette staar at læse en Beskrivelse over hans 
Riges Graendser (C, Kap. 40). Midt imellem disse to sammenhængende 
Stykker har Styrme henlagt Legendens Fortælling om, at Kong Olaf 
mødte Dale-Gudbrand. Denne mekaniske Fremgangsmaade er ikke egnet 
til at give os store Tanker om Styrmes Dygtighed som historisk 
Kritiker. 

Styrme frodes Bearbeidelse af Olaf den Helliges Saga er Kilden for 
Snorre Sturlessens Fremstilling af Historien om Dale-Gudbrand. Denne 
Kilde har han brugt saaledes, at han rigtig har forbundet Skildringen af 
Olafs Ophold i Lesje og Lom med Fortællingen om hans Møde med 
Dale-Gudbrand og vilkaarlig henlagt begge disse to Begivenheder til 
Kongens zde Regjeringsaar!. Tilsyneladende bliver Fremstillingen herved 
mere rimelig, men større historisk Gehalt faar den selvfølgelig ikke. Det, 
som er en Legende, bliver ikke Historie, hvormange kronologiske Kunster 
man end gjør. Alt, hvad Sagamændene Fortæller om Dale-Gudbrand, 
det hviler ikke paa nogen anden Kilde end en mod Slutningen af det 
tolvte Aarhundrede tilbleven Legende og staar paa lige Linje med Be- 
retningen om Kong Olafs Jertegn i Valdalen og hans Kristianisering 
af Folket i Lesje og Lom i 1028. Det hele er en paa Lokalsagn bygget 
Legende og intet andet? 

Idet jeg gaar over til nærmere at betragte denne legendariske For- 
tælling, vil jeg først minde om, hvorledes der forud for Historien om 
Dale-Gudbrand og Kong Olaf møder os en Række af Træk, der stempler 
sig selv som liggende udenfor den historiske Virkelighed. Disse er føl- 
gende: 

1. Efter at Kongens Mænd forgjæves har søgt at rydde Vei gjennem 
Skerfsurden, tilbringer Olaf Natten i Bøn. Da han om Dagen personlig 
indfinder sig i Urden og har taget af sin Overkappe, flytter 20 Mand de 
Stene, som 100 Mand tilforn ikke har magtet at røre. 

2. Paa Kong Olafs Bøn mættes 500 Mand med Kjødet af to Slagte- 
Naut, og enda bliver der tilovers en bundløs Mængde. 

3. Den Kilde, som Kong Olaf toede sig i, faar derved Lægedomskraft 
til at helbrede Bofæ for Folket i Dalen. 


1 Snorres Olafssaga, Munchs og Ungers Udgave, Side 105 fg. 

* Forf. af Fagrskinna har derfor ogsaa helt forbigaaet denne Episode. Cfr. G. Storm, 
Snorre Sturlassøns Historieskrivning, Side 48. Fagrskinna, udg. af Munch og Unger, 
Side 77. 

4. Trolde og Menvætter, som i længere Tid har drevet sit Spil paa 
Sæteren, flyr med et rædselsfuldt Raab, brændte af Olafs Bonner. 

5. Kongen lover, at Bonden paa den Gaard, der skal bygges paa 
Sætergrunden, altid skal have godt Udkomme, og at Grøden der aldrig 
skal fryse, om det end fryser baade ovenfor og nedenfor. 

6. Loftet paa Lom, som Kong Olaf har overnattet i, stod siden uden 
at trenge Reparation!. 

Der trænges ikke mange Ord for at gjøre det indlysende, at naar et 
Dokument først fortæller sligt og saa fortsætter med at fortælle om Dale- 
Gudbrand, saa er dermed givet, at Optrinet paa Hundthorp ogsaa tilhorer 
Legendens Verden og har intet med den historiske Virkelighed at skaffe. 

Legendefortælleren lader den flygtende Kong Olaf gjøre Korstog i 
Lesje og Lom og paa Hundthorp. Men da han vidste, at Kong Olaf tid- 
ligere havde indfert Kristendommen overalt i sit Rige, saa maatte han for 
at faa en rimelig indre Sammenhæng fremstille Sagen saa, at Bønderne 
paa nævnte Steder var faldne fra Kristendommen tilbage til Heden- 
skabet”. Hele dette Frafald er i mine Bine intet andet end pur Digtning. 

Hvad nu angaar selve Fortællingen om Dale-Gudbrand, da skal jeg 
først paapege, at denne samme Gudbrand er en Sagnfigur, der op- 
traeder til forskjellige Tider. Vistnok er det saa, at Snorre anforer et Par 
Vers, som han paastaar skulde vere forfattet af Sigwat Skald, og hvori 
denne Digter skulde have sammenlignet Dale-Gudbrand med Erling Skjalgs- 
søn?, Holdt dette Stik, da vilde han jo unægtelig maatte betegnes som 
en historisk Person og samtidig med Kong Olaf. Men herved er dog at 
mærke, at man for det første ikke har nogensomhelst Garanti for, at de 
af Snorre anførte Vers virkelig er forfattet af Sigvat, og at man for det 
andet aldeles ikke kan have nogen Vished for, at den af den anonyme 
Skald omtalte Gudbrand er identisk med Dale-Gudbrand, og at det for 
det tredje ikke siges, at det er Erling Skjalgssen, han lignes med. 

Sætter man nu disse løse Vers ud af Betragtning, idet man under-. 
søger, hvordan det har sig med Dale-Gudbrand, saa staar man foran føl- 
gende Kjendsgjerninger. 

Gudbrand Herse omtales som levende i Begyndelsen af Harald Haar- 
fagres Regjeringstid 4, 

Dale-Gudbrand lever paa Frikssønnernes Tid og holder Møde med 
Haakon Jarl og Tryggve Olafssøn ë. 

1 Den legendariske Olafssaga, udg. af Keyser og Unger, Side 56—57. 
2 Sammesteds. 
3 Olafssaga, udg. af P. A. Munch og C. R. Unger, Side 106. Cfr. Flatøbogen, II. 188. 


4 Snorre, ed. C. R. Unger, Side 49. 
5 Sammesteds, S. 117. 

Gudbrand i Dalene er en Ven af Haakon Jarl og eier et Afguds- 
tempel paa sin Gaard sammen med denne}, 

Gudbrand «or Dalom» er med i Slaget mellem Haakon Jarl og Joms- 
vikingerne og mister Livet ved denne Leilighed 2. 

Gudbrand «af Dalum» frier til Olaf den Helliges Moder samtidig med 
Sigurd Syr3. i 

Gudbrand «or Dalum» er med i Olaf Tryggvessøns Følge og paa- 
beraabes som Vidne om denne Konges Hellighed 4, 

Dale-Gudbrand tvinges af Olaf den Hellige til at antage Kristen- 
dommen ®, 

Saaledes har det sig med den Mand, der afvekslende kaldes Gudbrand 
Herse, Dale-Gudbrand, Gudbrand «af Dalum» og Gudbrand «or Dalum»; 
han lever samtidig med Harald Haarfagre, han staar i Venskabsforhold til 
Haakon Jarl, han falder i Hjørungavaag, han lever lige godt i Olaf den 
Helliges Barndom, han er en kristen Mand og Beundrer af Olaf Trygg- 
vesson, han er paa Olaf den Helliges Tid en ivrig Afgudsdyrker, indtil 
Daaben paatvinges ham. Der fremgaar heraf to Ting. For det første 
har Gudbrandsdalens Eporym levet et frodigt Liv i Folkesagnet. 
For det andet er han helt igjennem en Sagnfigur, der intet har med 
den virkelige Historie at bestille, og som derfor ogsaa ber udstryges 
af Historien. 

Viser nu Navnet Dale-Gudbrand, at vi befinder os udenfor Historien, 
saa fremgaar det samme af flere Træk i den Fortælling, som er Gjen- 
standen for nærværende Undersøgelse. 

Legenden lader Kong Olaf have en Biskop med sig under Modet paa 
Hundthorp. Det fremgaar af C, at hverken L eller B har nævnt denne 
Biskop ved Navn, saa det visselig maa bero paa Gjætning, naar Snorre 
kalder ham Sigurd*. Da imidlertid Kong Olaf ikke var ledsaget af nogen 
Biskop, dengang han i 1028 rømte fra Søndmøre over Fjeldet til Op- 
landene og videre til Sverge”, saa viser ogsaa Omtalen af denne Biskop, 
at vi her har for os Legende og ikke Historie. Forfatteren af L har ud- 
malet denne Biskop slig, som han har seet en eller anden Bisp i Samtiden 
gjøre Tjeneste foran Heialteret i sin Domkirke: pa stændr biscup upp i 


1 Njaals Saga, Kap. 88. P, A. Munch, Det norske Folks Historie, I, 2. Side 194. 

2 Jomsvikingesaga i Flatøbogen, I. 188 og 195. Udg. af C. af Petersens, Side 109 og 
119. Gjessings Udgave af den latinske Oversættelse, Side 42 og 46. 

Keysers og Ungers Udgave af den legendariske Olafssaga, Side 4 fg. 

Odd Munk, udg. af P. A. Munch, Side 38—39. Cfr. P. Groths Udgave, Side 74 og 76, 
Keysers og Ungers Udgave af den leg. Saga, Side 23 fe. 

Olafssaga, ed. Munch og Unger, Side 110. 

Den legendariske Saga, ed. Keyser og Unger, Side 95. 

kandarakapo oc haföe mitru a hafði oc bagal i hendil. Dette er ganske 
rigtig Biskopens Embedsdragt, naar han optræder officio fungens; men 
han er ikke iført dette biskopelige Skrud, naar han møder paa Thinge, 
ligesaalidt som Kongen gaar med Hermelinskaabe og Krone til Hverdags. 
Den Mitra, som Legendeforfatteren udstyrer sin Biskop med, maa han 
have tænkt sig som «bicornis», siden han lader Thord Istermage tage 
Anledning af Mitraens Udseende til at kalde ham en «hyrningr», en Mand 
med Horn. Ogsaa dette Træk peger ud over Historien. Thi den Mitra, 
som Biskoperne i Kristenheden bar i 1028, den var ganske lav og rund- 
agtig oventil; det er ferst ved Begyndelsen af 12te Aarhundrede, at Mi- 
traen udstyres med de to Cornua og altsaa bliver bicornis?. Hvad angaar 
den Vits, som Legendeforfatteren legger Thord Istermage i Munden, da 
har allerede P. A. Munch eftervist en Parallel fra Sverge®, saa det fore- 
kommer mig sikkert, at vi her har for os et legendarisk Vandretrek. 

Legendens Beskrivelse af Afgudsbilledet paa Hundthorp gaar ud paa 
folgende: 

Det var gjort «i liking ftir Por», det skulde forestille Guden Thor, 
— ikke den agende, men den staaende Thor. Thi naar det heder, at 
Guden havde en Hammer i Haanden, og at der under Figuren var anbragt 
Fodskamler, saa er det klart, at Skikkelsen er tænkt staaende, Billedet 
siges at være hult indentil. Da det blev slaaet istykker ved Kolbeins 
Kølleslag, maa det efter Legendens Mening have været gjort af Tre. 
Naar det siges, at Guden hverken manglede Guld paa sig eller Sølv, og 
naar det endvidere fortælles, at da Billedet var slaaet isønder, da saa 
Bønderne Mus og andet Utøi løbe ud af «deres Guld» — or gulli pæira — 
saa maa vel Tanken have været den, at Billedet var belagt med tynde 
Guld- og Sølvplader. Under Billedet var anbragt Fodskamler, der ligeledes 
var hule. Da de var lukkede nedentil, luctir nedan, maa de være tænkt 
at have bestaaet af en paa alle Sider tildækket firkantet Kasse, og det 
maa være Oversiden af disse, som Legenden kalder Fodfjelen, fotborar. 
Ovenpaa disse Fodskamler stod da Guden, som Legenden siger: par 
stændr hann a ovan, selvfølgelig med et Ben paa hvert af dem. Naar det 
saa videre heder, at der var hult mellem Guden og Fodfjelen — oc er 
par hollt amillum hans oc fotboråzens — saa maa vel dette betyde, at der 


1 Den legendariske Olafssaga, ed. Keyser og Unger, Side 26. 

2 Miller € Mothes, Archaeol. Wörterbuch, Side 677.  Viollet-Le-Duc, Dictionnaire du 
mobilier frangais, IV, 140. Encyclopædia Britannica, VI, 463. 

8 1,2. Side 609, Anm. 1: «tha thænkto some han hafua horn a hofdhe». — I Anledning 
af den af P. A. Munch udtalte Paastand, at de krumbøiede Biskopsstave neppe var 
brugelige paa Kong Olafs Tid, skal jeg oplyse, at denne Form af Krumstaven — pedum — 
er meget ældre. 

paa Fodskamlernes Overside, lige under Billedets Fod, var anbragt Huller, 
saa Musene og de andre Smaadyr kunde komme op fra Fodskamlernes 
Hulning og gjennem de hule Ben trenge sig videre op i Billedets Indre. 
Da det utvilsomt er Meningen, at det var de i Billedets Indre værende 
Smaadyr, der fortærede det daglige Madoffer, som frembares for Guden, 
saa maa Figurens Øren og Mund have været uforholdsmæssig store, siden 
Mus, saa store som Katter, kunde komme ud gjennem dem; andre Aab- 
ninger paa Billedet kan man jo ikke godt tænke sig}. 

Da der ikke er levnet os nogen samtidig Beskrivelse af de hedenske 
Nordmænds Afgudsbilleder, saa er det heller ikke muligt at fælde nogen 
grundet Dom angaaende Rigtigheden af Legendens Skildring af denne 
Materie. Hvad vi faar at vide, det er, hvordan man omkring Aar 1200 
tænkte sig Thorsbilledet paa Hundthorp, men ikke hvordan det i Virke- 
ligheden var, om det overhovedet eksisterede. Snorre maa have fundet 
Legendens Beskrivelse noget for kunstlet, siden han fandt det nedvendigt 
at simplificere den 2, 

Naar Legenden fortaller, at Guden Thor blev dyrket paa den Maade, 
at der frembares for ham et dagligt Madoffer, saa modsiger dette alt, hvad 
man ved om de hedenske Nordmænds Agudsdyrkelse. Saavidt jeg har 
kunnet bringe i Erfaring, kan der ikke eftervises flere Maader, hvorpaa 
Æserne blev dyrkede, end disse: Bonner, Blot = slagtede Ofre af Dyr 
eller Mennesker), /ndsmering med Fedt og Overgydning med ØL. Dyr- 
kelse ved Madoffer omtales ikke paa andre Steder i Kilderne til vor Hi- 
storie end i vor Legende, der er blottet for al historisk Virkelighed. Ikke 
desto mindre er Omtalen af dette Madoffer af ikke ringe Interesse, fordi 
vi her faar et Fingerpeg med Hensyn til det Stof, hvoraf den dramatiske 
Skildring af det bekjendte Optrin paa Hundthorp er dannet. Idet jeg 
nærmere skal gaa ind paa dette Spørgsmaal, forudskikker jeg den Be- 
merkning, at naar den geistlige Legendeforfatter skulde beskrive Thors- 
billedet, saa laa det nær for ham at tænke sig dette og at skildre dette i 
Overensstemmelse med, hvad han havde lært i Bibelen om Hedningernes 
Afgudsbilleder. Jeg kan ikke skjenne andet, end at Legendens Beskrivelse 
af Thorsbilledet hviler paa Reminiscentser af Steder som disse: «Deres 
Afguder er af Sølv og Guld»; «de er gjort af en Træskjærer, de er for- 
gyldte og forselvede»®. Og at Hedningernes Afguder blev dyrkede ved 
Madofre, det har Legendeforfatteren ogsaa lært af Bibelen: de «sætter 
Mad frem for Guder af Sølv og af Guld og af Træ»*. 


1 Den legendariske Olafssaga, ed. Keyser og Unger, Side 26 —27. 
2 Snorres Olafssaga, ed. Munch og Unger, Side 108, 

3 Salme 115, 5. Baruchs Bog, 6, 7 og 50. 

4 Baruchs Bog, 5, 29. 

Hvad forevrigt Legendens Fremstilling angaar, da turde sikkerlig For- 
holdet være dette, at den er bygget paa et Vandresagn, hvis Oprindelse 
er at søge i den apokryfiske Fortælling om Bel i Babylon). Bel »æder 
og drikker hver Dag». Thor er tænkt at gjøre det samme. Bel faar 
daglig et Madoffer (12 Skjæpper fint Hvedemel, 40 Faar og 6 Ankre Vin), 
Thor ligesaa (5 Leiver Brød + Kjød). Det for Bel hver Aften frem- 
baarne Madoffer fandtes fortæret hver følgende Morgen; det samme har 
Legenden ogsaa tænkt sig for Thors Vedkommende. Men ligesaalidt som 
Bel er istand til at konsumere det daglige Madoffer, ligesaalidt formaar 
Thor at gjøre det. Bels Offer fortæres af Afgudspresterne med Hustruer 
og Børn, Thors Offer af Mus, Padder og andet Utøi; det er altsaa i begge 
Tilfælde ikke Guden, men andre Væsener, som nyder godt af Madofferet. 
Afgudspresterne med Familie har Adgang til at faa fat paa den for Bel 
fremsatte Næring gjennem «en lenlig Indgang under Bordet». Smaadyrene, 
der befinder sig inde i de hule Fodskamler, har ligeledes en «lønlig Ind- 
gang» ind i det hule Billede og derfra en lønlig Udgang gjennem Figurens 
Mund og Øren, saa at altsaa ogsaa de naar frem til ukjendt af alle at 
gjøre sig tilgode af den Mad, som var tiltænkt Thor. Og endelig mærker 
vi os, at baade i Babylon og paa Hundthorp ender det hele med Knald 
og Fald: Bedrageriet opdages, og Gudebillederne ødelægges. 

I det hele taget forekommer Lighedspunkterne mig at være saa mange 
og saa eiendommelige, at der skulde ikke ret mange Mellemled til for af 
Mythen om Bel i Babylon at skabe Legenden om Thor paa Hundthorp. 

Forfatteren af vor Legende har aabenbart været en geistlig Mand. At 
han skrev paa Latin, anser jeg for sandsynligt. Han viser Sig at være en 
lokalkjendt Mand ikke blot i Lesje og Lom, men ogsaa i Valdalen og ude 
i Fjorden, saa jeg er tilbøielig til at tro, at han har tilhørt Geistligheden 
i Nidaros. 


1 Udgjør 14de Kapitel i de i de apokryfiske Bøger optagne Stykker, som er lagte til 
Profeten Daniel. 


